મણિશંકરએ પીએમ મોદી પર કરેલા નીચના નિવેદનનો જવાબ પીએમ મોદીએ સુરતની સભામાં આપ્યો. તેમણે કહ્યું કે, કોંગ્રેસ પાર્ટી હતાશ થઈ ગઈ છે, નિરાશ થઈ ગઈ છે. ચારેબાજુથી બધુ સાફ થઈ ગયું છે. કોઈ કલ્પના કરે કે આસામ જેવા રાજ્યમાં કોંગ્રેસ હારે. આસામ, મણિપુર, બિહાર, યુપી, મહારાષ્ટ્ર, ગોવા, મધ્યપ્રદેશ, છત્તીસગઢ, ઝારખંડ, ઉત્તરાખંડ, રાજસ્થાન, આખા નક્શા પર સૂક્ષ્મ દર્શક યંત્ર લઈને જુઓ તો પણ પંજો નજરે નથી ચઢતો. જેને આખા દેશે રવાના કર્યા. આખુ યુપી તળિયાઝટક થઈ ગયું. ત્યારે હતાશ થયેલા લોકો માન મર્યાદા ગુમાવીને વાતો કરતા થયા છે. લોકતંત્રમાં શોભે નહિ તેવી ભાષાનો પ્રયોગ કરવા લાગ્યા છે. આજે કોંગ્રેસના એક જવાબદાર નેતા મણિશંકર ઐયરે નિવેદન કર્યું કે, આ મોદી તો નીચ જાતિનો છે. આ અપમાન ગુજરાતનું છે કે નહિ? આ અપમાન ભારતની મહાન પરંપરાનુ છે. આ તો મોગલાઈ માનસિકતા છે, જ્યાં ઊંચનીચના સંસ્કાર તમે દેશમાં નાખ્યા. એ સંસ્કાર એવા હતા કે, ગામડામાં પણ લોકો સારા કપડા પહેરીને નીકળે તો મોગલાઈ સંસ્કારવાળાને સહન નહોતા થતા. તેમને તકલીફ પડે. તમે અમને ગધેડા, ગંદી નાળીના કીડા કહ્યા, તમે અમને નીચ કહ્યા, પણ અમે અમારા સંસ્કાર અનુસાર જ જીવવા ટેવાયા છીએ. 18 તારીખે મતપેટી બતાવશે કે ગુજરાતના સંતાનને આ પ્રકારની ભાષા બતાવે, તેનો બદલો ગુજરાત કેવી રીતે લે છે.